Diari Oficial de la Generalitat Valenciana


Sumari del DOGV 6052, del 08-07-2009 (2009/7684)

Informació pública del projecte de reparcel·lació forçosa i imposició de quotes d'urbanització relatiu a l'àmbit del Programa d'Actuació Integrada per al desenvolupament de la Unitat d'Execució Palleter de València.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6052

Data del DOGV
:   08-07-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/7684


Data del document
:   24-05-2009

Organisme emissor
:   Promotora de Urbanizaciones Palleter, SL

Tipus de document
:   Informació Pública

Descriptors 

:   * València
    * pla d'urbanisme
    * empresa privada

Informació pública del projecte de reparcel·lació forçosa i imposició de quotes d'urbanització relatiu a l'àmbit del Programa d'Actuació Integrada per al desenvolupament de la Unitat d'Execució Palleter de València. [2009/7684]  
La mercantil Promotora de Urbanizaciones Palleter, SL, en qualitat d'urbanitzador, per acord del Ple de l'Ajuntament de València de data 26 de maig de 2006, i dins de les actuacions que ha de desenvolupar com a urbanitzador, ha formulat projecte de reparcel·lació forçosa i imposició de quotes d'urbanització relatiu a l'àmbit del Programa d'Actuació Integrada per al desenvolupament de la Unitat d'Execució Palleter de València, a l'empara del que disposen els articles 163.1 de la Llei 16/2005, de 30 de desembre, Urbanística Valenciana.  
D'acord amb l'article 416 del Decret 67/2006, de 19 de maig, del Consell de la Generalitat Valenciana, pel qual s'aprova el Reglament d'Ordenació i Gestió Territorial i Urbanística (d'ara en davant ROGTU), modificat pel Decret 36/2007, de 13 d'abril, en relació amb l'article 177 de la LUV, se sotmetrà a informació pública el dit projecte de reparcel·lació forçosa per mitjà de la publicació en el Diari Oficial de la Comunitat Valenciana, pel termini d'un mes, i es fa constar que el dit projecte de reparcel·lació forçosa quedarà exposat al públic a l'Ajuntament de València, amb domicili a València, avinguda d'Aragó, núm. 35, 4a planta, Servei de Gestió Urbanística, Secció Reparcel·lacions II.  
Durant l'indicat termini d'un mes, a comptar des de l'endemà de la publicació al Diari Oficial de la Comunitat Valenciana del present anunci, podrà consultar-se tota la documentació a l'Ajuntament esmentat, a la fi d'examinar-la i presentar-hi les al·legacions que s'entenguen oportunes, en horari d'atenció al públic de 09.00 a 13.30 hores, de dilluns a divendres, on es podrà obtindre còpia de la documentació o sol·licitar-ne l'exhibició i/o formular les al·legacions que s'estimen pertinents. Durant el període d'informació pública, la mercantil esmentada posa a disposició dels interessats un membre de l'equip redactor dels documents per l'aclariment de dubtes, conceptes i altres qüestions relacionades amb ells, al telèfon 078 687 476 en hores d'oficina.  
Així mateix, la documentació del projecte de reparcel·lació estarà a disposició dels interessats a la página web de l'Ajuntament de València (web urbanisme/en tramitació).  
Atés el que s'ha indicat en el 174.7 de la LUV i 409 del ROGTU, durant l'exposició al públic del projecte de reparcel·lació, a la fi d'evitar el proindivís, els que resulten adjudicataris en condomini podran efectuar-se requeriments recíprocs per a substituir les quotes de condomini previstes al projecte per indemnitzacions en metàl·lic. El requeriment haurà de cursar-se per mitjà d'acta notarial o qualsevol mitjà admés en dret i oferir, simultàniament i alternativament, el pagament o el cobrament de la indemnització en metàl·lic i es donarà un termini de 10 dies al requerit per a triar si preferix pagar o cobrar a un mateix preu unitari. El pagament o cosignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de l'esmentada garantia haurà de produir-se al termini de 15 dies des de la terminació dels 10 dies indicats anteriorment i serà condició d'eficàcia dels indicats requeriments. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.  
Així mateix, atés l'article 162.3 de la LUV, el propietari pot renunciar a l'adjudicació de finca resultant; esta renuncia haurà de formalitzar-se per mitjà d'escriptura pública o compareixença administrativa durant la informació pública de l'expedient de reparcel·lació.  
Expressament es fa constar que el present anunci es dirigix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars de drets desconeguts, així com a aquells amb direcció desconeguda o insuficient per a practicar la notificació.  
València, 24 de maig de 2009.- L'apoderat: José Pérez Peris.